Rotheim, som skal ha hatt et fysisk-matematisk talent «på grensen til det geniale», tok sin ingeniørutdannelse i Sveits og etablerte eget firma i Oslo ved hjemkomsten i 1925. I 1926 leverte han inn patentsøknad for aerosolboksen, og patent ble innvilget i juni 1929. Allerede i 1928 fikk Rotheim en avtale med Alf Bjerckes lakkfabrikk, men en kommersiell utnyttelse av patentet skjøt ikke fart før i USA i 1940-årene.